  Майя Бывальцева 74 сюрс пельнянь сиизы Ижкарын улӥсьёс но куноос «Пельняньлэн дунневыл нуналэз» фестивальлэн берпуметӥ нуналаз 11-тӥ тулыспалэ. Ужрадэз радъясьёслэн верамзыя, со дунневыл рекорд. Фестивальлэн валтӥсь ужрадъёсыз Ижкарысь Шор карлудын ортчизы. Удмуртилэн шоркараз улӥсьёс но куноос 11 часысен 17 часозь 74 сюрс 59 пельнянь сиизы. Дунневыл рекорд пуктон понна 70 сюрс луыны кулэ вал. Онлайн-счетчиклэн экран вылэз со лыдпус праздник йылпумъяськытозь ӝыны часлэсь азьвыл кылдӥз. Рекордэз пусйиз «Интеррекорд» калыккуспо агентстволэн кивалтӥсез Владислав Копылов. Ижкарын «Пельняньлэн дунневыл нуналэз» 16 фото 11 часын нырысетӥ пельняньёсты сиизы Удмуртиысь йӧскалык политикая министр Лариса Буранова, улосвыл кивалтэтлэн тӧроез Виктор Савельев но Ижкарлэн тӧроез Юрий Тюрин. Тегъёс: Лулчеберет Туризм Ижкар ЛарисаБуранова пельнянь  